**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_\_ հոկտեմբեր 2020 թվականի N \_\_\_-Ն

**ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ 2020 ԹՎԱԿԱՆԻ ՁՄԵՌԱՅԻՆ ԶՈՐԱԿՈՉ ՀԱՅՏԱՐԱՐԵԼՈՒ ԵՎ ԶՈՐԱՑՐՈՒՄ ԿԱՏԱՐԵԼՈՒ ՄԱՍԻՆ**

Ղեկավարվելով «Զինվորական ծառայության և զինծառայողի կարգավիճակի մասին» օրենքի 19-րդ հոդվածի 4-րդ և 25-րդ հոդվածի 1-ին մասերով ու «Այլընտրանքային ծառայության մասին» օրենքի 6-րդ հոդվածի 1-ին մասով` Հայաստանի Հանրապետության կառավարությունը ***որոշում է.***

1. Հայտարարել 2020 թվականի հոկտեմբերի 20-ից մինչև 2021 թվականի հունվարի 31-ը ներառյալ Հայաստանի Հանրապետության արական սեռի այն քաղաքացիների շարքային կազմի պարտադիր զինվորական և այլընտրանքային ծառայությունների ձմեռային զորակոչը (այսուհետ` 2020 թվականի ձմեռային զորակոչ), որոնց 18 տարին լրանում է մինչև 2020 թվականի դեկտեմբերի 31-ը ներառյալ, ինչպես նաև այն քաղաքացիների, որոնց շարքային կազմի պարտադիր զինվորական ծառայության զորակոչից նախկինում տրված տարկետումը դադարում է մինչև 2020 թվականի դեկտեմբերի 31-ը ներառյալ:

2. 2020 թվականի ձմեռային զորակոչի շրջանակներում մինչև 2021 թվականի փետրվարի 14-ը ներառյալ զորացրել օրենքով սահմանված ժամկետում շարքային կազմի պարտադիր զինվորական կամ այլընտրանքային զինվորական ծառայություն անցած զինծառայողներին:

3. Այլընտրանքային աշխատանքային ծառայությունից արձակել սահմանված ժամկետում այլընտրանքային աշխատանքային ծառայություն անցած ծառայողներին:

4. 2020 թվականի ձմեռային զորակոչի կազմակերպման նպատակով ստեղծել հանրապետական զորակոչային հանձնաժողով՝ համաձայն N 1 հավելվածի, և մարզային (Երևանի քաղաքային) զորակոչային հանձնաժողովներ՝ համաձայն N 2 հավելվածի:

5. Հաստատել կենտրոնական բժշկական հանձնաժողովի անհատական կազմը` համաձայն N 3 հավելվածի:

6. Հայաստանի Հանրապետության պաշտպանության նախարարին`

1) «Զինվորական ծառայության և զինծառայողի կարգավիճակի մասին» օրենքի 19-րդ հոդվածի 6-րդ մասի համաձայն սույն որոշումն ուժի մեջ մտնելուց հետո յոթնօրյա ժամկետում ընդունել շարքային կազմի պարտադիր զինվորական ծառայության 2020 թվականի ձմեռային զորակոչի անցկացման և օրենքով սահմանված ժամկետում շարքային կազմի պարտադիր զինվորական ծառայություն կամ այլընտրանքային զինվորական ծառայություն անցած զինծառայողներին զինվորական ծառայությունից արձակելու մասին հրաման` դրանում նախատեսելով, որ զինված ուժերի համալրումը շարքային կազմի պարտադիր զինվորական ծառայության կամ այլընտրանքային զինվորական ծառայության ենթակա քաղաքացիներով իրականացվում է 2020 թվականի դեկտեմբերի 1-ից մինչև 2021 թվականի հունվարի 31-ը ներառյալ, իսկ օրենքով սահմանված ժամկետում շարքային կազմի պարտադիր զինվորական ծառայություն կամ այլընտրանքային զինվորական ծառայություն անցած զինծառայողների զորացրումն իրականացվում է 2021 թվականի հունվարի 7-ից մինչև 2021 թվականի փետրվարի 14-ը ներառյալ.

2) 2020 թվականի ձմեռային զորակոչից խուսափող` Հայաստանի Հանրապետության քաղաքացիների տվյալներն ուղարկել ոստիկանության համապատասխան կառուցվածքային ստորաբաժանումներ, իսկ զորակոչի ավարտից հետո` նրանց վերաբերյալ կազմված նյութերը Հայաստանի Հանրապետության քննչական կոմիտեի համապատասխան կայազորային քննչական բաժիններ.

3) Հայաստանի Հանրապետության առողջապահության նախարարության հետ համագործակցությամբ ապահովել 2020 թվականի ձմեռային զորակոչի նախապատրաստական, քաղաքացիների առողջական վիճակի հետազոտման և բժշկական փորձաքննության, ինչպես նաև զինված ուժերի համալրման աշխատանքների կազմակերպման ընթացքում նոր կորոնավիրուսի (COVID-19) տարածման և զինված ուժեր ներթափանցման դեպքերի կանխարգելման անհրաժեշտ միջոցառումների իրականացումը։

7. Առաջարկել Հայաստանի Հանրապետության գլխավոր դատախազին շարունակել զորակոչից խուսափող Հայաստանի Հանրապետության քաղաքացիների նկատմամբ օրենքով սահմանված կարգով քրեական հետապնդում հարուցելու, ինչպես նաև այդ բնույթի գործերով մինչդատական քրեական վարույթի օրինականության նկատմամբ հսկողություն իրականացնելու ուղղությամբ աշխատանքների կազմակերպումը:

8. Հանձնարարել Հայաստանի Հանրապետության նախարարությունների, պետական կառավարման համակարգի այլ մարմինների և կազմակերպությունների (անկախ կազմակերպական-իրավական ձևերից) ղեկավարներին, մարզպետներին և առաջարկել Երևանի քաղաքապետին`

1) հայտարարված զորակոչին Հայաստանի Հանրապետության պաշտպանության նախարարության զորակոչային և զորահավաքային համալրման ծառայություն և (կամ) նրա տարածքային ստորաբաժանումներ չներկայացած կամ քրեական պատասխանատվության կանչված և հետախուզման մեջ գտնվող զորակոչիկների վերաբերյալ տվյալներ ստանալուց հետո նրանց նկատմամբ կիրառել աշխատանքային, տնտեսական ու այլ ոլորտներում` Հայաստանի Հանրապետության օրենքով նախատեսված սահմանափակումներ և գտնվելու վայրի մասին անհապաղ իրազեկել իրավասու պետական մարմիններին.

2) իրավասության սահմաններում ապահովել Հայաստանի Հանրապետության զորակոչի ենթակա քաղաքացիների ներկայանալը Հայաստանի Հանրապետության պաշտպանության նախարարության զորակոչային և զորահավաքային համալրման ծառայություն և (կամ) նրա ստորաբաժանումներ:

9. Հայաստանի Հանրապետության առողջապահության նախարարին` Հայաստանի Հանրապետության կառավարության 2018 թվականի ապրիլի 12-ի N 405-Ն որոշման N 2 հավելվածով սահմանված հետազոտությունների և պատվաստումների իրականացումն ապահովելու նպատակով հանձնարարել իրավասու ծառայություններին՝ համապատասխան բժշկական հաստատություններին ապահովելու անհրաժեշտ քանակով պատվաստանյութերով, ֆլյուորո (ռենտգեն) և ԷՍԳ ժապավեններով, երևակման նյութերով:

10. Հայաստանի Հանրապետության արտաքին գործերի նախարարին`

1) Հայաստանի Հանրապետության դիվանագիտական ծառայության մարմինների միջոցով հյուպատոսական հաշվառման կանգնած պարտադիր զինվորական ծառայության զորակոչման ենթակա Հայաստանի Հանրապետության քաղաքացիներին ծանուցել «Զինվորական ծառայության և զինծառայողի կարգավիճակի մասին» օրենքի պահանջներին համապատասխան Հայաստանի Հանրապետության պաշտպանության նախարարության զորակոչային և զորահավաքային համալրման ծառայություն և (կամ) նրա ստորաբաժանումներ ներկայանալու համար.

2) աջակցել օտարերկրյա պետություններում գտնվող` պարտադիր զինվորական ծառայության զորակոչման ենթակա քաղաքացիների` Հայաստանի Հանրապետություն վերադարձին և ապահովել դրա մասին իրազեկումը Հայաստանի Հանրապետության պաշտպանության նախարարության զորակոչային և զորահավաքային համալրման ծառայության պետին:

11. Հայաստանի Հանրապետության ոստիկանության պետին`

1) ապահովել`

ա. հասարակական կարգի պահպանությունը Հայաստանի Հանրապետության պաշտպանության նախարարության զորակոչային և զորահավաքային համալրման ծառայության տարածքային ստորաբաժանումներ և հանրապետական հավաքակայանի տարածքներում,

բ. զորակոչից խուսափող զորակոչիկների որոնումը Հայաստանի Հանրապետության տարածքում և Հայաստանի Հանրապետության տարածքից դուրս ու նրանց ներկայանալը Հայաստանի Հանրապետության պաշտպանության նախարարության զորակոչային և զորահավաքային համալրման ծառայության տարածքային ստորաբաժանումներ.

2) զորակոչի ընթացքում զորակոչիկների խմբերը` Հայաստանի Հանրապետության պաշտպանության նախարարության զորակոչային և զորահավաքային համալրման ծառայության Երևան քաղաքի և մարզերի տարածքային ստորաբաժանումներից մինչև հանրապետական հավաքակայան, իսկ հանրապետական հավաքակայանից մինչև Երևանի սահմաններից դուրս փոխադրող ավտոբուսների ուղեկցումն անվտանգ իրականացնելու համար կցել ճանապարհային ոստիկանության անձնակազմեր:

12. Հայաստանի Հանրապետության տարածքային կառավարման և ենթակառուցվածքների նախարարին` սույն որոշումն ուժի մեջ մտնելուց հետո 5-օրյա ժամկետում Հայաստանի Հանրապետության պաշտպանության նախարարությանը տրամադրել Հայաստանի Հանրապետության տարածքում ուղևորափոխադրումներ իրականացնող կազմակերպությունների ցանկը` «Գնումների մասին» օրենքով սահմանված կարգով զորակոչիկների փոխադրումներն իրականացնելու համար:

13. Հայաստանի Հանրապետության ոստիկանության պետին, Հայաստանի Հանրապետության ազգային անվտանգության ծառայության տնօրենին` զորակոչի ենթակա քաղաքացիների կողմից զորակոչից խուսափելու դեպքերը կանխելու նպատակով զորակոչի ընթացքում ուժեղացնել վերահսկողությունը Հայաստանի Հանրապետության սահմանային հաղորդակցության ուղիներում:

14. Հայաստանի Հանրապետության կրթության, գիտության, մշակույթի և սպորտի նախարարին՝ Հայաստանի Հանրապետության պաշտպանության նախարարության զորակոչային և զորահավաքային համալրման ծառայության տարածքային ստորաբաժանումների բժշկական և ամբուլատոր-պոլիկլինիկական հաստատությունների զորակոչային բժշկական հանձնաժողովներում նոր նշանակված բժիշկ-մասնագետների համար, Երևանի Մ. Հերացու անվան պետական բժշկական համալսարանում պետպատվերի շրջանակներում, կազմակերպել «Զորակոչիկների ռազմաբժշկական փորձաքննության 35-ժամյա ծրագրով» կատարելագործման դասընթացներ:

15. Հանձնարարել Հայաստանի Հանրապետության մարզպետներին և առաջարկել Երևանի քաղաքապետին` ապահովել Հայաստանի Հանրապետության կառավարության 2018 թվականի հոկտեմբերի 4-ի N 1132-Ն որոշմամբ սահմանված ժամկետներում օրենքով նախատեսված եզրակացությունների և առաջարկությունների ներկայացման համար մարզային (Երևանի քաղաքային) զորակոչային հանձնաժողովի նիստերի անցկացումը:

16. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |
| --- | --- |
| **Հայաստանի Հանրապետության**  **վարչապետ** | **Ն. Փաշինյան** |
| 2020թ. \_\_\_\_\_\_ \_\_\_  Երևան |  |

|  |  |
| --- | --- |
|  | **Հավելված N 1**  **ՀՀ կառավարության 2020 թվականի**  **-------------- ---ի N ------- -Ն որոշման** |

**Կ Ա Զ Մ**

**ՀԱՆՐԱՊԵՏԱԿԱՆ ԶՈՐԱԿՈՉԱՅԻՆ ՀԱՆՁՆԱԺՈՂՈՎԻ**

|  |  |
| --- | --- |
| Դ. Տոնոյան | - ՀՀ պաշտպանության նախարար (հանձնաժողովի նախագահ) |
| Օ. Գասպարյան | - ՀՀ զինված ուժերի գլխավոր շտաբի պետ  (հանձնաժողովի նախագահի տեղակալ) |
| Ա. Ավթանդիլյան | - ՀՀ ՊՆ զորակոչային և զորահավաքային համալրման ծառայության պետ |
| Վ. Ղազարյան | - ՀՀ ոստիկանության պետ |
| Ա. Քյարամյան | - ՀՀ ազգային անվտանգության ծառայության տնօրեն |
| Ա. Դավթյան | - ՀՀ գլխավոր դատախազ (համաձայնությամբ) |
| Ա. Հարությունյան | - ՀՀ կրթության, գիտության, մշակույթի և սպորտի նախարար |
| Հ. Արշակյան | - ՀՀ բարձր տեխնոլոգիական արդյունաբերության նախարար |
| Ա. Թորոսյան | - ՀՀ առողջապահության նախարար |
| Զ. Մնացականյան | - ՀՀ արտաքին գործերի նախարար |
| Ս. Պապիկյան | - ՀՀ տարածքային կառավարման և ենթակառուցվածքների նախարար |
| Ա. Սարգսյան | - ՀՀ ՊՆ զորակոչային և զորահավաքային համալրման ծառայության զորակոչի վարչության պետ (հանձնաժողովի քարտուղար) |

|  |  |
| --- | --- |
| **Հայաստանի Հանրապետության վարչապետի շխատակազմիղեկավար** | **Է. Աղաջանյան** |

|  |  |
| --- | --- |
|  | **Հավելված N 2**  **ՀՀ կառավարության 2020 թվականի**  **--------------- --- -ի N -------- -Ն որոշման** |

**Կ Ա Զ Մ**

**ՄԱՐԶԱՅԻՆ (ԵՐԵՎԱՆ ՔԱՂԱՔԻ) ԶՈՐԱԿՈՉԱՅԻՆ ՀԱՆՁՆԱԺՈՂՈՎՆԵՐԻ**

|  |  |
| --- | --- |
| **Տարածքային ստորաբաժանումներ** | **Հանձնաժողովների անդամներ** |
| **1** | **2** |
| **Երևան** Երևանի N 1 Երևանի N 2 Երևանի N 3 Երևանի N 4 | Երևանի քաղաքապետ  (հանձնաժողովի նախագահ)  Երևան քաղաքի ոստիկանության վարչության պետ  ՀՀ ՊՆ ռազմական ոստիկանության Երևանի ռազմական ոստիկանության բաժնի պետ  ՀՀ ՊՆ զորակոչային և զորահավաքային համալրման ծառայության  Երևանի N 1, N 2, N 3 և N 4 տարածքային ստորաբաժանումների ղեկավարներ  Երևանի քաղաքապետարանի աշխատակազմի առաջին և զորակոչային հարցերի կազմակերպման բաժնի պետ  (հանձնաժողովի քարտուղար) |
| **Արագածոտն**  Արագածոտնի մարզի | Արագածոտնի մարզպետ  (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Էջմիածնի ռազմական ոստիկանության  բաժնի Աշտարակի հենակետի պետ  ՀՀ ՊՆ զորակոչային և զորահավաքային համալրման ծառայության  Արագածոտնի մարզի տարածքային ստորաբաժանման ղեկավար  Արագածոտնի մարզպետարանի զորահավաքային նախապատրաստության բաժնի պետ (հանձնաժողովի քարտուղար) |
| **Արարատ**  Արարատի մարզի | Արարատի մարզպետ  (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Արարատի ռազմական ոստիկանության  բաժնի պետ  ՀՀ ՊՆ զորակոչային և զորահավաքային համալրման ծառայության  Արարատի մարզի տարածքային ստորաբաժանման ղեկավար  Արարատի մարզպետարանի զորահավաքային նախապատրաստության բաժնի պետ (հանձնաժողովի քարտուղար) |
| **Արմավիր**  Արմավիրի մարզի | Արմավիրի մարզպետ  (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Էջմիածնի ռազմական ոստիկանության բաժնի պետ  ՀՀ ՊՆ զորակոչային և զորահավաքային համալրման ծառայության  Արմավիրի մարզի տարածքային ստորաբաժանման ղեկավար  Արմավիրի մարզպետարանի զորահավաքային նախապատրաստության բաժնի պետ (հանձնաժողովի քարտուղար) |
| **Գեղարքունիք**  Գեղարքունիքի մարզի | Գեղարքունիքի մարզպետ  (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Մարտունու ռազմական ոստիկանության բաժանմունքի պետ և նույն բաժանմունքի Սևանի հենակետի պետ  ՀՀ ՊՆ զորակոչային և զորահավաքային համալրման ծառայության  Գեղարքունիքի մարզի տարածքային ստորաբաժանման ղեկավար  Գեղարքունիքի մարզպետարանի զորահավաքային նախապատրաստության բաժնի պետ (հանձնաժողովի քարտուղար) |
| **Լոռի**  Լոռու մարզի | Լոռու մարզպետ  (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության  Վանաձորի ռազմական ոստիկանության բաժնի պետ  ՀՀ ՊՆ զորակոչային և զորահավաքային համալրման ծառայության  Լոռու մարզի տարածքային ստորաբաժանման ղեկավար  Լոռու մարզպետարանի զորահավաքային նախապատրաստության բաժնի պետ (հանձնաժողովի քարտուղար) |
| **Կոտայք**  Կոտայքի մարզի | Կոտայքի մարզպետ  (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Աբովյանի ռազմական ոստիկանության բաժնի պետ  ՀՀ ՊՆ զորակոչային և զորահավաքային համալրման ծառայության  Կոտայքի մարզի տարածքային ստորաբաժանման ղեկավար  Կոտայքի մարզպետարանի տեղական ինքնակառավարման և հանրապետական գործադիր մարմինների հարցերով վարչության պետ (հանձնաժողովի քարտուղար) |
| **Շիրակ**  Շիրակի մարզի | Շիրակի մարզպետ  (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Գյումրու ռազմական ոստիկանության  բաժանմունքի պետ  ՀՀ ՊՆ զորակոչային և զորահավաքային համալրման ծառայության  Շիրակի մարզի տարածքային ստորաբաժանման ղեկավար  Շիրակի մարզպետարանի տեղական ինքնակառավարման և հանրապետական գործադիր մարմինների հարցերով վարչության պետ (հանձնաժողովի քարտուղար) |
| **Սյունիք**  Սյունիքի մարզի | Սյունիքի մարզպետ  (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Սիսիանի և Կապանի ռազմական ոստիկանության բաժինների պետեր  ՀՀ ՊՆ զորակոչային և զորահավաքային համալրման ծառայության  Սյունիքի մարզի տարածքային ստորաբաժանման ղեկավար  Սյունիքի մարզպետարանի զորահավաքային նախապատրաստության բաժնի պետ (հանձնաժողովի քարտուղար) |
| **Վայոց ձոր**  Վայոց ձորի մարզի | Վայոց ձորի մարզպետ  (հանձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Վայքի ռազմական ոստիկանության բաժնի պետ  ՀՀ ՊՆ զորակոչային և զորահավաքային համալրման ծառայության  Վայոց ձորի մարզի տարածքային ստորաբաժանման ղեկավար  Վայոց ձորի մարզպետարանի զորահավաքային նախապատրաստության բաժնի պետ (հանձնաժողովի քարտուղար) |
| **Տավուշ**  Տավուշի մարզի | Տավուշի մարզպետ  (հաձնաժողովի նախագահ)  Մարզային ոստիկանության վարչության պետ  ՀՀ ՊՆ ռազմական ոստիկանության Իջևանի ռազմական ոստիկանության բաժնի պետ, ՀՀ ՊՆ ռազմական ոստիկանության Բերդի ռազմական ոստիկանության բաժնի պետ  ՀՀ ՊՆ զորակոչային և զորահավաքային համալրման ծառայության  Տավուշի մարզի N 1 և N 2 տարածքային ստորաբաժանման ղեկավարներ  Տավուշի մարզպետարանի զորահավաքային նախապատրաստության բաժնի պետ (հանձնաժողովի քարտուղար) |

|  |  |
| --- | --- |
| **Հայաստանի Հանրապետության վարչապետի աշխատակազմի ղեկավար** | **Է. Աղաջանյան** |

|  |  |
| --- | --- |
|  | **Հավելված N 3**  **ՀՀ կառավարության 2020 թվականի**  **-------------------- --- -ի N ---------- -Ն որոշման** |

**Ա Ն Հ Ա Տ Ա Կ Ա Ն  Կ Ա Զ Մ**

**ԿԵՆՏՐՈՆԱԿԱՆ ԲԺՇԿԱԿԱՆ ՀԱՆՁՆԱԺՈՂՈՎԻ**

|  |  |
| --- | --- |
| Վահե Կորյունի Հակոբյան | - հանձնաժողովի նախագահ |
| Գարիկ Սմբատի Սարգսյան | - օտոլարինգոլոգ (հանձնաժողովի նախագահի տեղակալ) |
| Արմեն Վահանի Սաֆարյան | - ՀՀ առողջապահության նախարարության ներկայացուցիչ |
| Վահան Նաիրիի Մուկուչյան | - թերապևտ |
| Էդուարդ Արմենի Ավագյան | - թերապևտ |
| Հարություն Վահրամի Ղռմաջյան | - սրտաբան |
| Գագիկ Սարիբեկի Հակոբյան | - սրտաբան |
| Արշակ Վարդգեսի Ղազարյան | - նյարդաբան |
| Հասմիկ Ռաֆայելի Ամրոյան | - նյարդաբան |
| Սահակ Աշոտի Հակոբյան | - մաշկաբան |
| Էդուարդ Տիգրանի Վարդանյան | - ուրոլոգ |
| Դավիթ Գևորգի Փթուկյան | - վիրաբույժ |
| Թեհրան Ֆրիկի Նավիկյան | - վնասվածքաբան |
| Լևոն Գագիկի Ներսիսյան | - վնասվածքաբան |
| Արթուր Լիոնիկի Մինասյան | - օտոլարինգոլոգ |
| Հրանտ Ալեքսանի Շահինյան | - ակնաբույժ |
| Եղիշե Ալիկի Բաղդասարյան | - ակնաբույժ |
| Ռուդոլֆ Կնյազի Սարգսյան | - հոգեբույժ |
| Լուսինե Անդրանիկի Արզումանյան | - հոգեբույժ |
| Նարեկ Հովիկի Ջամալյան | - համակարգչային օպերատոր |
| Անի Սերգեյի Բաբայան | - հանձնաժողովի քարտուղար |

**Հայաստանի Հանրապետության  
վարչապետի աշխատակազմի ղեկավար**  **Է. Աղաջանյան**

|  |
| --- |
|  |

**ՏԵՂԵԿԱՆՔ**

**«Շարքային կազմի պարտադիր զինվորական ծառայության 2020 թվականի ձմեռային զորակոչ հայտարարելու և զորացրում կատարելու մասին» Կառավարության որոշման նախագծի վերաբերյալ**

**1. Անհրաժեշտությունը**

Որոշման նախագծի ընդունման անհրաժեշտությունը պայմանավորված է «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 19-րդ հոդվածի 4-րդ և 25-րդ հոդվածի 1-ին մասերի ու «Այլընտրանքային ծառայության մասին» Հայաստանի Հանրապետության օրենքի 6-րդ հոդվածի 1-ին մասի կատարումն ապահովելու հանգամանքով:

**2. Ընթացիկ իրավիճակը և խնդիրները**

«Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 19-րդ հոդվածի 4-րդ մասի պահանջների համաձայն՝ շարքային կազմի պարտադիր զինվորական ծառայության զորակոչը հայտարարվում է Կառավարության որոշմամբ` տարվա ընթացքում ոչ պակաս, քան երկու անգամ: Հայաստանի Հանրապետության կառավարության որոշմամբ սահմանվում են նաեւ զորակոչի կազմակերպման հետ կապված գործողությունները, զորակոչի կազմակերպման մարմինները, զորակոչի ժամկետը և սույն օրենքով նախատեսված ժամկետում պարտադիր զինվորական ծառայություն անցած զինծառայողների զորացրման մասին, իսկ օրենքի 25-րդ հոդվածի 1-ին մասերի համաձայն` շարքային կազմի պարտադիր զինվորական ծառայության հայտարարված զորակոչի կազմակերպման նպատակով Կառավարության որոշմամբ ստեղծվում են հանրապետական եւ, ըստ մարզերի (Երեւան քաղաքի)` մարզային (Երեւանի քաղաքային) զորակոչային հանձնաժողովներ` Պաշտպանության նախարարի ներկայացմամբ:

«Այլընտրանքային ծառայության մասին» Հայաստանի Հանրապետության օրենքի 6-րդ հոդվածի 1-ին մասի պահանջների համաձայն՝ այլընտրանքային ծառայության զորակոչը և պահեստ արձակումը կատարվում է պարտադիր զինվորական ծառայության զորակոչի և պահեստ արձակելու հետ համատեղ:

Նախագծով նախատեսվում է շարքային կազմի պարտադիր զինվորական ծառայության կամ այլընտրանքային զինվորական ծառայություն անցած զինծառայողների զորացրումն իրականացնել մինչև 2021թ. փետրվարի 14-ը ներառյալ, քանի որ ՀՀ կառավարության 29.11.2018թ. N 1337-Ն որոշմամբ հաստատված 2018թ. ձնեռային զորակոչի ժամանակ շարքային կազմի պարտադիր զինվորական ծառայության զորակոչի շրջանակներում համալրումն իրականացվել է 2019թ. հունվարի 7-ից մինչև փետրվարի 14-ը ներառյալ:

**3. Կարգավորման նպատակը և բնույթը**

Որոշման նախագծով սահմանվում է շարքային կազմի պարտադիր զինվորական ծառայության 2020 թվականի ձմեռային զորակոչի կազմակերպման ու անցկացման գործընթացը, դրա շրջանակներում ստեղծվող մարմինները, զորակոչի ապահովման ուղղությամբ գործողությունների շրջանակը:

**4. Ակնկալվող արդյունքը**

Որոշման նախագծի ընդունմամբ կապահովի շարքային կազմի պարտադիր զինվորական ծառայության 2020 թվականի ձմեռային զորակոչի պատշաճ կազմակերպման և անցկացման գործընթացը:

**ՏԵՂԵԿԱՆՔ**

**«Շարքային կազմի պարտադիր զինվորական ծառայության 2020 թվականի ձմեռային զորակոչ հայտարարելու և զորացրում կատարելու մասին» Կառավարության որոշման նախագծի ընդունման կապակցությամբ այլ իրավական ակտերի ընդունման կամ գործող իրավական ակտերում փոփոխություններ և լրացումներ կատարելու մասին**

Որոշման նախագծի ուժի մեջ մտնելուց հետո անհրաժեշտություն է առաջանալու ընդունել «Շարքային կազմի պարտադիր զինվորական ծառայության 2020 թվականի ձմեռային զորակոչի անցկացման և սահմանված ժամկետում շարքային կազմի պարտադիր զինվորական ծառայություն անցած զինծառայողներին զինվորական ծառայությունից արձակելու մասին» ՀՀ պաշտպանության նախարարի հրաման:

**ՏԵՂԵԿԱՆՔ**

**«Շարքային կազմի պարտադիր զինվորական ծառայության 2020 թվականի ձմեռային զորակոչ հայտարարելու և զորացրում կատարելու մասին» Կառավարության որոշման նախագծի ընդունման կապակցությամբ ՀՀ պետական բյուջեի ծախսերի կամ եկամուտների ավելացման կամ նվազեցման մասին**

Որոշման նախագծի ընդունումը 2020թ. և հետագա տարիների ՀՀ պետական բյուջեներում լրացուցիչ ծախսերի անհրաժեշտություն չի առաջացնում:

**ՏԵՂԵԿԱՆՔ**

**«Շարքային կազմի պարտադիր զինվորական ծառայության 2020 թվականի ձմեռային զորակոչ հայտարարելու և զորացրում կատարելու մասին» ՀՀ կառավարության որոշման նախագիծը հանրային քննարկման ներկայացնելու վերաբերյալ**

Որոշման նախագիծը տեղադրվել է իրավական ակտերի նախագծերի հանրային քննարկման համար նախատեսված միասնական կայքում: